stanford-oval/wikipedia huggingface dataset:
จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
ผลการเลือกตั้งแบบแบ่งเขต > เขต 2

เขตเลือกตั้งที่ 2 ประกอบด้วยอำเภอโพนสวรรค์ อำเภอท่าอุเทน และอำเภอเมืองนครพนม (เฉพาะตำบลในเมือง ตำบลหนองแสง ตำบลอาจสามารถ ตำบลนาราชควาย ตำบลหนองญาติ และตำบลท่าค้อ)
| ผลการเลือกตั้งสมาชิกสภาผู้แทนราษฎรจังหวัดนครพนม เขต 2> พรรค | ผลการเลือกตั้งสมาชิกสภาผู้แทนราษฎรจังหวัดนครพนม เขต 2> พรรค | ผลการเลือกตั้งสมาชิกสภาผู้แทนราษฎรจังหวัดนครพนม เขต 2> ผู้สมัคร | ผลการเลือกตั้งสมาชิกสภาผู้แทนราษฎรจังหวัดนครพนม เขต 2> คะแนนเสียง | ผลการเลือกตั้งสมาชิกสภาผู้แทนราษฎรจังหวัดนครพนม เขต 2> % | ผลการเลือกตั้งสมาชิกสภาผู้แทนราษฎรจังหวัดนครพนม เขต 2> ± |
| --- | --- | --- | --- | --- | --- |
|  | เพื่อไทย   | มนพร เจริญศรี (2)* | 39,856 | 41.98 | –6.36 |
|  | ภูมิใจไทย   | ศุภชัย โพธิ์สุ (3)* | 30,528 | 32.16 | –21.65 |
|  | ก้าวไกล | สุพิชญ์ชญา กิตติ์พรศิริกุล (8) | 16,235 | 17.10 | – |
|  | พลังประชารัฐ   | ณัฐธ์ภัสส์ ยงใจยุทธ (7) | 5,538 | 5.83 | –19.68 |
|  | ไทยสร้างไทย | ว่าที่ร้อยตรี ถิรวัฒน์ จำปาไชยศรี (4) | 1,015 | 1.07 | –1.49 |
|  | รวมไทยสร้างชาติ   | ศศิธร นิกรกุล (6) | 673 | 0.71 | – |
|  | ประชาธิปัตย์   | สุริน ไตริน (1) | 450 | 0.47 | –0.01 |
|  | เสรีรวมไทย   | นำชัย กิตติวัชรธงชัย (5) | 348 | 0.37 | – |
|  | ไทยศรีวิไลย์    | วิวัฒน์ สรรพโส (9) | 201 | 0.21 | –0.15 |
|  | ไทยภักดี | อาทิตย์ ตั้งธรรม (10) | 94 | 0.10 | – |
| ผลรวม | ผลรวม | ผลรวม | 94,938 | 100.00 | — |

| บัตรดี | บัตรดี | บัตรดี | 94,938 | 95.03 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,226 | 1.23 | – |
| บัตรเสีย | บัตรเสีย | บัตรเสีย | 3,741 | 3.74 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 99,905 | 70.85 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 141,004 | 100.00 | — |
: เพื่อไทย   รักษาที่นั่ง
ผลการเลือกตั้งแบบแบ่งเขต > เขต 3

เขตเลือกตั้งที่ 3 ประกอบด้วยอำเภอเรณูนคร อำเภอธาตุพนม และอำเภอเมืองนครพนม (เฉพาะตำบลบ้านกลาง ตำบลดงขวาง ตำบลขามเฒ่า ตำบลคำเตย ตำบลโพธิ์ตาก และตำบลนาทราย)
| ผลการเลือกตั้งสมาชิกสภาผู้แทนราษฎรจังหวัดนครพนม เขต 3> พรรค | ผลการเลือกตั้งสมาชิกสภาผู้แทนราษฎรจังหวัดนครพนม เขต 3> พรรค | ผลการเลือกตั้งสมาชิกสภาผู้แทนราษฎรจังหวัดนครพนม เขต 3> ผู้สมัคร | ผลการเลือกตั้งสมาชิกสภาผู้แทนราษฎรจังหวัดนครพนม เขต 3> คะแนนเสียง | ผลการเลือกตั้งสมาชิกสภาผู้แทนราษฎรจังหวัดนครพนม เขต 3> % | ผลการเลือกตั้งสมาชิกสภาผู้แทนราษฎรจังหวัดนครพนม เขต 3> ± |
| --- | --- | --- | --- | --- | --- |
|  | ภูมิใจไทย   | อลงกต มณีกาศ (4)✔ | 41,738 | 44.42 | +11.16 |
|  | เพื่อไทย   | ไพจิต ศรีวรขาน (2)* | 28,966 | 30.83 | –7.08 |
|  | ก้าวไกล | ศิริพงศ์ นานคงแนบ (3) | 16,872 | 17.96 | – |
|  | พลังประชารัฐ   | มารวย อุดมเลิศปรีชา (9) | 1,758 | 1.87 | – |
|  | ไทยสร้างไทย | พงษ์เทพ โรจน์วิรัตน์ (10) | 1,220 | 1.30 | – |
|  | ไทยพร้อม | ชัยอภิสิทธิ์เป๊าะ คำกรฤาชา (1) | 627 | 0.67 | – |
|  | รวมไทยสร้างชาติ   | ธงชัย พานิชดี (6) | 574 | 0.61 | – |
|  | แนวทางใหม่ | แอนนา ชูเสน (14) | 473 | 0.50 | – |
|  | เสรีรวมไทย   | เกศราพร พูลสวัสดิ์ (7) | 391 | 0.42 | –1.63 |
|  | ไทยสมาร์ท | ร้อยตำรวจเอก เพชรวิชัย จันทะคาม (5) | 388 | 0.41 | – |
|  | ไทยภักดี | ทริยา พรหมแสง (12) | 359 | 0.38 | – |
|  | ประชาธิปัตย์   | ศุภกิจ โพธิ์ศรีมีสุข (8) | 258 | 0.27 | –0.64 |
|  | ทางเลือกใหม่  | พศิษฐ์ ธนเนตร์วรานนท์ (13) | 220 | 0.23 | – |
|  | ไทยศรีวิไลย์    | พรพิมล ราชบุตร (11) | 114 | 0.12 | – |
| ผลรวม | ผลรวม | ผลรวม | 93,958 | 100.00 | — |

| บัตรดี | บัตรดี | บัตรดี | 93,958 | 95.95 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,318 | 1.35 | – |
| บัตรเสีย | บัตรเสีย | บัตรเสีย | 2,652 | 2.71 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 97,928 | 69.10 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 141,726 | 100.00 | — |
: ภูมิใจไทย   ได้ที่นั่งจาก เพื่อไทย
ผลการเลือกตั้งแบบแบ่งเขต > เขต 4

เขตเลือกตั้งที่ 4 ประกอบด้วยอำเภอนาแก อำเภอวังยาง อำเภอปลาปาก และอำเภอเมืองนครพนม (เฉพาะตำบลวังตามัว ตำบลกุรุคุ และตำบลบ้านผึ้ง)
| ผลการเลือกตั้งสมาชิกสภาผู้แทนราษฎรจังหวัดนครพนม เขต 4> พรรค | ผลการเลือกตั้งสมาชิกสภาผู้แทนราษฎรจังหวัดนครพนม เขต 4> พรรค | ผลการเลือกตั้งสมาชิกสภาผู้แทนราษฎรจังหวัดนครพนม เขต 4> ผู้สมัคร | ผลการเลือกตั้งสมาชิกสภาผู้แทนราษฎรจังหวัดนครพนม เขต 4> คะแนนเสียง | ผลการเลือกตั้งสมาชิกสภาผู้แทนราษฎรจังหวัดนครพนม เขต 4> % | ผลการเลือกตั้งสมาชิกสภาผู้แทนราษฎรจังหวัดนครพนม เขต 4> ± |
| --- | --- | --- | --- | --- | --- |
|  | ภูมิใจไทย   | ชูกัน กุลวงษา (8)✔ | 25,253 | 26.40 | –5.12 |
|  | เพื่อไทย   | ณพจน์ศกร ทรัพยสิทธิ์ (1) | 21,658 | 22.64 | – |
|  | เสรีรวมไทย   | ชาญชัย คำจำปา (9) | 20,840 | 21.78 | – |
|  | ก้าวไกล | วุฒิพงษ์ มีบุญ (10) | 12,994 | 13.58 | – |
|  | ไทยสร้างไทย | ชวลิต วิชยสุทธิ์ (5)* | 10,873 | 11.36 | –38.35 |
|  | รวมไทยสร้างชาติ   | สมชอบ นิติพจน์ (4) | 1,195 | 1.25 | – |
|  | ชาติไทยพัฒนา   | นาวิน นามเรือง (11) | 848 | 0.89 | – |
|  | ไทยพร้อม | ดวงใจ เชื้อคำเพ็ง (7) | 484 | 0.51 | +0.47 |
|  | พลังประชารัฐ   | วิทยาพร หาญทองชัย (2) | 382 | 0.40 | – |
|  | พลังประชาธิปไตย  | บัญชา มาตย์วังแสง (6) | 296 | 0.31 | +0.23 |
|  | ประชาธิปัตย์   | ธงชัย นายกชน (3) | 248 | 0.26 | –0.69 |
|  | พลังปวงชนไทย  | ประยูร ยตะโคตร (15) | 245 | 0.26 | – |
|  | ไทยภักดี | พรรษา อ่อนหวาน (13) | 152 | 0.16 | – |
|  | แนวทางใหม่ | รัตติภรณ์ ทุมเที่ยง (14) | 111 | 0.12 | – |
|  | ไทยศรีวิไลย์    | กานต์ฐิรัช ราชวงศ์ (12) | 94 | 0.10 | +0.03 |
| ผลรวม | ผลรวม | ผลรวม | 95,673 | 100.00 | — |

| บัตรดี | บัตรดี | บัตรดี | 95,673 | 95.79 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 898 | 0.90 | – |
| บัตรเสีย | บัตรเสีย | บัตรเสีย | 3,309 | 3.31 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 99,880 | 69.75 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 143,201 | 100.00 | — |
: ภูมิใจไทย   ได้ที่นั่งจาก เพื่อไทย
ดูเพิ่ม

จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
สมาชิกสภาผู้แทนราษฎรจังหวัดนครพนม
รากที่สองของสอง

รากที่ 2 ของ 2 หรือที่รู้จักในชื่อ ค่าคงตัวของพีทาโกรัส เขียนแทนด้วย  {\sqrt {2}} เป็นจำนวนจริงบวก ที่เมื่อคูณกับตัวเองแล้วจะมีค่าเท่ากับ 2 มีค่าประมาณ 1.414213562373095
ในทางเรขาคณิต รากที่สองของสองคือความยาวของเส้นทแยงมุมของรูปสี่เหลี่ยมจัตุรัสที่มีความยาวด้าน 1 หน่วย ความยาวนี้เป็นไปตามทฤษฎีบทพีทาโกรัส ซึ่งรากที่สองของสองนี้ถือเป็นจำนวนอตรรกยะจำนวนแรกที่เป็นที่รู้จัก
ประวัติ

จากหลักฐานบันทึกบนก้อนโคลนของชาวบาบิโลนเผยให้เห็นค่าประมาณของ  {\sqrt {2}} ในรูปผลบวกของเลขพหุคูณของ  {\frac {1}{60}} จำนวน 4 พจน์ ซึ่งมีค่าใกล้เคียงถึงทศนิยมตำแหน่งที่หก
บันทึกในหนังสือ Sulbasutras ของชาวอินเดียโบราณ (800-200 ปีก่อนคริสตกาล) ได้กล่าวถึงค่าประมาณของรากที่สองไว้คือ เป็นการเพิ่มความยาว (ของด้าน) ด้วยหนึ่งในสามเท่าของค่านั้น แล้วเพิ่มด้วยหนึ่งในสี่เท่าของหนึ่งในสามเท่าค่านั้น แล้วเพิ่มด้วยหนึ่งในสามสิบสี่เท่าของค่าหนึ่งในสี่เท่าค่านั้น:-
การค้นพบจำนวนอตรรกยะนี้ ถือเป็นผลงานที่สำคัญของฮิปปาซุส (ศิษย์ในสำนักของพีทาโกรัส) ซึ่งเป็นผู้ที่พิสูจน์ความเป็นอตรรกยะของรากที่สองของสอง เป็นที่เชื่อกันตามคำกล่าวว่าพีทาโกรัสเชื่อในความสมบูรณ์แบบของจำนวนและทำให้ไม่ยอมรับในการค้นพบจำนวนอตรรกยะ ถึงแม้ว่าพีทาโกรัสจะไม่สามารถพิสูจน์ความไม่มีอยู่ของจำนวนอตรรกยะได้ แต่เขาก็ได้สั่งลงโทษประหารฮิปปาซุสโดยการกดน้ำ ตำนานอื่นเล่าว่าเขาถูกฆ่ากดน้ำโดยศิษย์คนอื่นของพีทาโกรัส หรืออาจถูกขับออกจากสำนัก
วิธีการทำ

นักคณิตศาสตร์ได้ค้นหาวิธีการคำนวณรากที่สองของสองในรูปแบบต่าง ๆ กันเพื่อเขียนค่าประมาณใกล้เคียงของรากที่สองของสองออกมาในรูปของอัตราส่วนของจำนวนเต็มหรือเลขทศนิยม หนึ่งในวิธีการที่ถือว่าเป็นเบื้องต้นที่สุดคือขั้นตอนวิธีของบาบิโลเนียเพื่อคำนวณรากที่สองของสอง ซึ่งถือเป็นพื้นฐานการคำนวณของคอมพิวเตอร์และเครื่องคิดเลข ขั้นตอนวิธีเพื่อหารากที่สอง (อาจใช้เพื่อหารากที่สองของจำนวนใด ๆ ไม่เฉพาะของสอง) ดังกล่าวสามารถทำได้ดังนี้
เลือก a0 >0 ค่า a0 ที่เลือกนี้จะมีผลกระทบต่อความเร็วในการลู่เข้าสู่ค่าของ √2 ในระดับความแม่นยำหนึ่งเท่านั้น
ใช้ฟังก์ชันเรียกตัวเองเพื่อคำนวณ a1, a2, a3, ..., an
ตัวอย่างการคำนวณโดยเลือก a0=1 ได้ผลดังนี้
| 0 | 1 | 2 | 3 | 4 |
| --- | --- | --- | --- | --- |
| a0 |  |  | = | 1 |
| a1 | = | 3/2 | = | 1.5 |
| a2 | = | 17/12 | = | 1.416... |
| a3 | = | 577/408 | = | 1.414215... |
| a4 | = | 665857/470832 | = | 1.4142135623746... |
ในปี ค.ศ. 1997 ทีมของยาซูมาสะ คานาดะได้คำนวณค่าของ √2 แม่นยำถึงทศนิยมตำแหน่งที่ 137,438,953,444
เดือนกุมภาพันธ์ปี ค.ศ. 2006 ความท้าทายในการคำนวณค่าของ √2 ได้ถูกทำให้หมดไปด้วยการใช้คอมพิวเตอร์บ้าน ชิเกรุ คอนโดได้คำนวณค่าประมาณใกล้เคียงของ √2 ถึงทศนิยมตำแหน่งที่ 200,000,000,000 ในเวลา 13 วัน 14 ชั่วโมง โดยใช้เครื่องคอมพิวเตอร์ส่วนบุคคลขนาด 3.6 GHz และหน่วยความจำ 16 Gb
อย่างไรก็ดี เป็นที่ยอมรับกันทั่วไปว่าในจำนวนค่าคงตัวอตรรกยะทางคณิตศาสตร์ต่าง ๆ ที่ถือเป็นความท้าทายต่อนักคณิตศาสตร์ที่จะเขียนในรูปของทศนิยมไม่รู้จบ ค่า π ดูจะเป็นจำนวนที่ถูกประมาณได้แม่นยำละเอียดสูงสุด
การพิสูจน์ความเป็นอตรรกยะ

√2 สามารถพิสูจน์ว่าเป็นอตรรกยะได้ผ่านการพิสูจน์โดยข้อขัดแย้ง:
สมมุติว่า √2 เป็นจำนวนตรรกยะ แสดงว่า √2 สามารถเขียนเป็นเศษส่วนที่มีเศษและส่วนเป็นจำนวนเต็ม และเป็นเศษส่วนอย่างต่ำได้ สมมุติว่าเศษส่วนนี้คือ a/b ดังนั้น a และ b จะต้องเป็นจำนวนเต็มที่ไม่มีตัวประกอบร่วม
จาก √2 = a/b จะได้ √2 b = a ยกกำลังสองทั้งสองข้างได้ 2b2 = a2
จาก 2b2 = a2 แสดงว่า a2 เป็นจำนวนคู่
ดังนั้น a เป็นจำนวนคู่ (เพราะถ้า a เป็นจำนวนคี่ a2 จะเป็นคี่) นั่นคือ a = 2k สำหรับบางจำนวนเต็ม k
แทน a = 2k ในข้อ 3 จะได้ 2b2 = (2k)2 = 4k2 ดังนั้น b2 = 2k2 และ b2 เป็นจำนวนคู่
ดังนั้น b ก็เป็นจำนวนคู่ ซึ่งขัดแย้งกับข้อสมมุติในตอนแรก เพราะ a และ b มี 2 เป็นตัวประกอบร่วม
ดังนั้นข้อสมมุติว่า √2 เป็นจำนวนตรรกยะ นำไปสู่ข้อขัดแย้ง √2 จึงต้องเป็นจำนวนอตรรกยะ
ขนาดกระดาษ

√2 ถูกใช้เป็นค่าสัดส่วนของการผลิตกระดาษตามมาตรฐาน ISO 216 (A4, A3, A0, ฯลฯ)สัดส่วนนี้ถูกตั้งขึ้นเพื่อให้แน่ใจว่าทุกครั้งที่ทำการตัดครึ่งตามขวางกระดาษที่มีสัดส่วนเท่ากับ √2 กระดาษที่ถูกตัดจะยังคงมีสัดส่วนยาว:กว้างคงที่ คือ เป็น √2 เท่าเดิม
ความสับสนในภาษาไทย

คำว่า ราก ในทางคณิตศาสตร์นั้น มีความหมายในเชิงผลลัพธ์ที่ได้จากการแก้สมการทางคณิตศาสตร์ การกล่าวถึง รากที่สองของสอง จึงมีความหมายเดียวกับผลลัพธ์ของสมการ x2=2 นั่นคือ +√2 และ -√2
เครื่องหมาย กรณฑ์ ในทางคณิตศาสตร์ ใช้เพื่อเรียกเครื่องหมาย square root หรือ √ การกล่าวถึง กรณฑ์ที่สองของสอง จึงเป็นการหมายถึง รากที่สองที่เป็นบวกของสอง นั่นคือ +√2 เท่านั้น
อย่างไรก็ดีในปัจจุบัน การเรียก รากที่สองของสอง แต่ไม่ได้หมายความว่าเป็นรากที่สองอย่างเดียว แต่เป็นรากที่ 8 ด้วย  ถูกเข้าใจกันโดยทั่วไปว่าหมายถึงรากที่สองที่เป็นบวกของสองแต่เพียงอย่างเดียว เพื่อป้องกันความเข้าใจที่คลาดเคลื่อนจึงจำเป็นต้องอาศัยบริบทในการพิจารณา
พื้นที่เขาใหญ่

พื้นที่ เขาใหญ่ เป็นแหล่งท่องเที่ยวตากอากาศในอำเภอปากช่อง จังหวัดนครราชสีมา ประเทศไทย ครอบคลุมพื้นที่ทางตอนใต้ของอำเภอ ใกล้กับอุทยานแห่งชาติเขาใหญ่
การท่องเที่ยวเชิงเกษตรดึงดูดผู้เยี่ยมชมสู่ฟาร์มและไร่องุ่นที่สำคัญในพื้นที่ โดยเขาใหญ่เป็นหนึ่งในภูมิภาคไวน์ไทยสองภูมิภาคที่สำคัญของประเทศไทย ร่วมกับหัวหิน ในพื้นที่มีบ้านพักตากอากาศ สนามกอล์ฟ ร้านกาแฟ หอศิลป์ และศูนย์การค้ากระจายอยู่ทั่วไป หลายแห่งมีสถาปัตยกรรมแบบอย่างยุโรปเพื่อสร้างความแปลกใหม่ และมุ่งเป้าดึงดูดนักท่องเที่ยวชาวไทย โดยเฉพาะชนชั้นกลางจากกรุงเทพมหานคร
การพัฒนาอสังหาริมทรัพย์สำหรับบ้านพักตากอากาศเป็นปัจจัยสำคัญที่กระตุ้นการเติบโตของธุรกิจอสังหาริมทรัพย์ในพื้นที่เขาใหญ่
อ่านเพิ่ม

Dhanamun, Teera (2022). Placement of the Displacement Leisure and Tourism Architecture : Case Study of the area surrounded Khao Yai National Park (PhD thesis) (ภาษาอังกฤษ). Silpakorn University.
Sriangura, Vanniya (16 March 2012). "No relent in resort's". Bangkok Post (ภาษาอังกฤษ).
Cobaj, Lee (31 July 2022). "Beyond Bangkok: the national park that's just a short hop from Thailand's capital". National Geographic Travel (ภาษาอังกฤษ). คลังข้อมูลเก่าเก็บจากแหล่งเดิมเมื่อ June 5, 2023.
Bowden, David (11 May 2017). "Khao Yai Thailand's coolest resort". World Travel Magazine.
""เขาใหญ่" หุบเขาแห่งความสุข โมเดล..ท่องเที่ยวแบบยั่งยืน". Thairath. 26 June 2021. สืบค้นเมื่อ 18 September 2023.
Virat Sangthongkam (18 January 2022). "ร้านกาแฟที่เขาใหญ่ ในมุมมองของรุ่นใหญ่อย่าง วิรัตน์ แสงทองคำ". Marketeer Online. สืบค้นเมื่อ 18 September 2023.
Virat Sangthongkam (19 November 2009). "ภาพสะท้อนเขาใหญ่(1) จากโชคชัย ถึงไพวงศ์". viratts.com. สืบค้นเมื่อ 18 September 2023. 
— (19 November 2009). "ภาพสะท้อนเขาใหญ่(2) จากพีบี ถึงทอสคาน่า". viratts.com. สืบค้นเมื่อ 18 September 2023. 
— (20 November 2009). "ภาพสะท้อนเขาใหญ่(3)จากคีรีมายาถึง จิมทอมป์สันฟาร์ม". viratts.com. สืบค้นเมื่อ 18 September 2023.
ฆาบิเอร์ เปเรซ (เทควันโด)

ฆาบิเอร์ เปเรซ โปโล (สเปน: Javier Pérez Polo; เกิดวันที่ 11 ตุลาคม ค.ศ. 1996) เป็นนักกรีฑาเทควันโดชาวสเปน เขาได้เหรียญทองในเมดิเตอร์เรเนียนเกมส์ 2018 ประเภทชาย 68 กิโลกรัม
เขาเป็นตัวแทนสเปนในโอลิมปิกฤดูร้อน 2020 ประเภทชาย 68 กิโลกรัม
เขาได้เหรียญทองในเมดิเตอร์เรเนียนเกมส์ 2022 ประเภทชาย 68 กิโลกรัม ที่ออราน ประเทศแอลจีเรีย
แหล่งข้อมูลอื่น

Javier Perez Polo ที่ เทควันโดโลก (ในภาษาอังกฤษ)
Javier Perez Polo อันดับ ที่ เทควันโดโลก (ในภาษาอังกฤษ)
Javier Perez Polo ที่ TaekwondoData.com
Javier Perez Polo ที่ Olympics.com
ฆาบิเอร์ เปเรซ โปโลในโอลิมปิกฤดูร้อน 2024
แม่แบบ:COE
Javier Pérez ที่ Olympedia
แขวงคลองถนน

| แขวงคลองถนน |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Khlong Thanon
สะพานสุกรนาคเสนีย์
แผนที่เขตสายไหม เน้นแขวงคลองถนน
ประเทศ:  ไทย
เขตปกครองพิเศษ: กรุงเทพมหานคร
เขต: สายไหม
พื้นที่
 • ทั้งหมด: 12.440 ตร.กม. (4.803 ตร.ไมล์)
ประชากร (2566)
 • ทั้งหมด: 86,151 คน
 • ความหนาแน่น: 6,925.32 คน/ตร.กม. (17,936.5 คน/ตร.ไมล์)
รหัสไปรษณีย์: 10220
รหัสภูมิศาสตร์: 104203
 ส่วนหนึ่งของสารานุกรมประเทศไทย
คลองถนน เป็นแขวงหนึ่งของเขตสายไหม กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทที่อยู่อาศัยหนาแน่นน้อย บางส่วนเป็นที่ดินประเภทที่อยู่อาศัยหนาแน่นปานกลาง ที่ดินประเภทพาณิชยกรรม และที่ดินประเภทสถาบันราชการ
ที่ตั้งและอาณาเขต

แขวงคลองถนนตั้งอยู่ทางทิศตะวันตกของเขตสายไหม มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
ทิศเหนือ ติดต่อกับแขวงสายไหม (เขตสายไหม) มีแนวเส้นตรงผ่านเขตกองทัพอากาศและคลองหมอนสี่สิบเป็นเส้นแบ่งเขต
ทิศตะวันออก ติดต่อกับแขวงสายไหมและแขวงออเงิน (เขตสายไหม) มีคลองสามง่าม คลองออเกาะ และคลองหนองตะแคงเป็นเส้นแบ่งเขต
ทิศใต้ ติดต่อกับแขวงท่าแร้งและแขวงอนุสาวรีย์ (เขตบางเขน) มีคลองหนองตะแคง คลองหนองจอก และคลองหนองผักชี (ลำผักชี) เป็นเส้นแบ่งเขต
ทิศตะวันตก ติดต่อกับแขวงอนุสาวรีย์ (เขตบางเขน) และแขวงสนามบิน (เขตดอนเมือง) มีถนนพหลโยธินเป็นเส้นแบ่งเขต
การคมนาคม

ทางสายหลักในพื้นที่แขวงคลองถนน ได้แก่
ถนนเทพรักษ์
ถนนวัชรพล
ทางพิเศษฉลองรัช
ทางสายรองและทางลัดในพื้นที่ ได้แก่
ถนนเลียบคลองสอง (พหลโยธิน 54/1)
ถนนเพิ่มสิน
ซอยพหลโยธิน 50 (เสนาวัฒนา) และซอยเทพรักษ์ 15
ซอยพหลโยธิน 52 (ทหารอากาศ) ซอยพหลโยธิน 52 แยก 48 (หมู่บ้านสัมพันธ์วิลล่า 2) และซอยเทพรักษ์ 45
ซอยพหลโยธิน 52 แยก 27 (ทิมเรืองเวช) และซอยเพิ่มสิน 20
ซอยพหลโยธิน 52 แยก 44 (เทพนครนิเวศน์) และซอยเทพรักษ์ 41
ซอยพหลโยธิน 54/1 แยก 4 (วัดเกาะ)
ซอยพหลโยธิน 54/1 แยก 4-10 (ธารา) และซอยเพิ่มสิน 15 (วัดลุ่มเจริญศรัทธา)
ซอยพหลโยธิน 54/1 แยก 4-24 และซอยเพิ่มสิน 29 (ทองงอก)
ซอยเทพรักษ์ 26
ประเทศไทยใน พ.ศ. 2564

เหตุการณ์ที่เกิดขึ้นใน พ.ศ. 2564 (ค.ศ. 2021) ในประเทศไทย
ห้างสรรพสินค้าปิดตัวลงในช่วงการแพร่ระบาดของไวรัสโควิด-19
ผู้นำ

พระมหากษัตริย์: พระบาทสมเด็จพระวชิรเกล้าเจ้าอยู่หัว
นายกรัฐมนตรี: ประยุทธ์ จันทร์โอชา (อิสระ)
สภาผู้แทนราษฎร: ชุดที่ 25
ประธานสภาผู้แทนราษฎร: ชวน หลีกภัย (ประชาธิปัตย์)
วุฒิสภา: ชุดที่ 12
ประธานวุฒิสภา: พรเพชร วิชิตชลชัย (แต่งตั้ง)
ประธานศาลฎีกา :
เมทินี ชโลธร (จนถึง 30 กันยายน)
ปิยกุล บุญเพิ่ม (ตั้งแต่ 1 ตุลาคม)
เหตุการณ์ > มกราคม

9 มกราคม – การระบาดทั่วของโควิด-19 ในประเทศไทย : ประเทศไทยมียอดผู้ติดเชื้อสะสมเกิน 10,000 ราย
เหตุการณ์ > กุมภาพันธ์

10 กุมภาพันธ์ – การประท้วงในประเทศไทย พ.ศ. 2563–2564: กลุ่มราษฎรกลับมาจัดการชุมนุมอีกครั้งในรอบ 3 เดือน โดยจัดกิจกรรม "รวมพลคนไม่มีจะกิน ตีหม้อไล่เผด็จการ" บนสกายวอล์กวันสยาม แยกปทุมวัน โดยผู้ชุมนุมได้นำหม้อ จาน ชาม มาตีและเคาะ
13 กุมภาพันธ์ – การประท้วงในประเทศไทย พ.ศ. 2563–2564: กลุ่มราษฎรได้จัดการประท้วงโดยจัดกิจกรรมปราศรัยและห่ออนุสาวรีย์ประชาธิปไตยด้วยผ้าแดง ก่อนเคลื่อนไปยังศาลหลักเมืองกรุงเทพมหานคร แต่ในตอนค่ำได้เกิดการปะทะระหว่างผู้ประท้วงกับตำรวจ ทำให้เจ้าหน้าที่ได้รับบาดเจ็บ 20 คน และมีผู้ประท้วงถูกจับกุม 11 คน
16–20 กุมภาพันธ์ – การอภิปรายทั่วไปเพื่อลงมติไม่ไว้วางใจรัฐมนตรีไทย กุมภาพันธ์ พ.ศ. 2564
รังสิมันต์ โรม ส.ส.แบบบัญชีรายชื่อ ตัวแทนจากพรรคก้าวไกล อภิปรายเรื่อง "ตั๋วช้าง" ซึ่งมีประเด็นปัญหาการแต่งตั้งโยกย้ายในวงการตำรวจที่มีการทุจริตและการแทรกแซงการเลื่อนตำแหน่ง
23 กุมภาพันธ์ – การประท้วงในประเทศไทย พ.ศ. 2563–2564: กลุ่มราษฎรได้จัดการชุมนุมใหญ่ที่แยกราชประสงค์และมีการเดินขบวนไปสำนักงานตำรวจแห่งชาติเพื่อประท้วงกรณี "ตั๋วช้าง"
24 กุมภาพันธ์ –
การระบาดทั่วของโควิด-19 ในประเทศไทย: วัคซีนป้องกันชุดแรกมาถึงประเทศไทย จำนวน 200,000 โดส
ศาลพิพากษาอดีตสมาชิก กปปส. 39 ราย ในกรณีวิกฤตการณ์การเมืองไทย พ.ศ. 2556–2557 ส่งผลให้พุทธิพงษ์ ปุณณกันต์, ณัฏฐพล ทีปสุวรรณ และถาวร เสนเนียม พ้นจากความเป็นรัฐมนตรี
28 กุมภาพันธ์ – การประท้วงในประเทศไทย พ.ศ. 2563–2564: กลุ่มรีเด็ม (REDEM) ได้ชุมนุมประท้วงรัฐบาลที่บริเวณหน้ากรมทหารราบที่ 1 มหาดเล็กราชวัลลภรักษาพระองค์ โดยได้มีการสลายการชุมนุมด้วยกระสุนยาง แก๊สน้ำตา และรถฉีดน้ำแรงดันสูง ผู้ชุมนุมถูกจับกุม 23 คน ผู้บาดเจ็บทั้งตำรวจและประชาชนรวม 33 คน
เหตุการณ์ > มีนาคม

17 มีนาคม – รัฐสภามีมติไม่ผ่านร่างแก้ไขเพิ่มเติมรัฐธรรมนูญ 2 ร่าง หลังก่อนหน้านี้ศาลรัฐธรรมนูญวินิจฉัยว่าการแก้ไขเพิ่มเติมรัฐธรรมนูญทั้งฉบับต้องผ่านประชามติทั้งประเทศเสียก่อน
​ 26 มีนาคม – ประเทศไทยประกาศสถานการณ์ฉุกเฉิน​ (พรก.ฉุกเฉิน) ทั่วราชอาณาจักร ​ครบ 1 ปี
28 มีนาคม – จัดการเลือกตั้งเทศบาลทั่วประเทศในรอบ 7 ปี
เหตุการณ์ > เมษายน

ต้นเดือน – เกิดการระบาดของโควิด-19 ระลอกที่สามในประเทศ จากคลัสเตอร์คริสตัลคลับ สถานบันเทิงย่านทองหล่อ
เหตุการณ์ > พฤษภาคม

5 พฤษภาคม – ศาลรัฐธรรมนูญมีคำวินิจฉัยกรณีธรรมนัส พรหมเผ่าลักลอบนำเฮโรอีนเข้าประเทศออสเตรเลีย ไม่ทำให้สมาชิกภาพ ส.ส. และความเป็นรัฐมนตรีไม่สิ้นสุดลงตามรัฐธรรมนูญ
16 พฤษภาคม – การระบาดทั่วของโควิด-19 ในประเทศไทย: รายงานพบผู้ติดเชื้อโควิด-19 ในประเทศไทยเกิน 1 แสนคนแล้ว
เหตุการณ์ > มิถุนายน

7 มิถุนายน – เริ่มการรณรงค์ฉีดวัคซีนทั่วประเทศเป็นวันแรก
8 มิถุนายน – ศบค. ออกคำสั่งอนุญาตให้องค์การปกครองส่วนท้องถิ่นและเอกชนซื้อวัคซีนได้ผ่านหน่วยงานของรัฐที่กำหนด
24 มิถุนายน – รัฐสภาลงมติรับร่างแก้ไขเพิ่มเติมรัฐธรรมนูญ 1 จาก 13 ร่างในวาระแรก
28 มิถุนายน – การระบาดทั่วของโควิด-19 ในประเทศไทย: รัฐบาลประกาศปิดกรุงเทพฯ-ปริมณฑล 4 จังหวัดภาคใต้ และสั่งปิดแคมป์ก่อสร้าง ห้ามทานอาหารในร้าน ห้างสรรพสินค้า ตั้งแต่เวลา 21.00 น. – 4.00 น. ของวันรุ่งขึ้น เป็นมาตรการรับมือโควิด-19
เหตุการณ์ > กรกฎาคม

1 กรกฎาคม – รัฐบาลเริ่มดำเนินการภูเก็ตแซนด์บ็อกซ์ เพื่อกระตุ้นให้นักท่องเที่ยวจากต่างประเทศเดินทางเข้ามาท่องเที่ยวในจังหวัดภูเก็ต
5 กรกฎาคม – เกิดเหตุเพลิงไหม้โรงงานหมิงตี้ เคมิคอลในอำเภอบางพลี จังหวัดสมุทรปราการ ส่งผลให้มีผู้เสียชีวิต 1 ราย บาดเจ็บ 33 ราย
20 กรกฎาคม – การระบาดทั่วของโควิด-19 ในประเทศไทย: รัฐบาลประกาศปิดพื้นที่เพิ่มอีก 3 จังหวัด ได้แก่ จังหวัดชลบุรี จังหวัดฉะเชิงเทรา จังหวัดพระนครศรีอยุธยา และสั่งขยายระยะเวลาห้ามออกนอกเคหะสถานตั้งแต่เวลา 21.00 น. – 4.00 น. ของวันรุ่งขึ้น อีก 14 วัน เป็นมาตรการรับมือโควิด-19
26 กรกฎาคม – คณะกรรมการมรดกโลกมีมติขึ้นทะเบียน "กลุ่มป่าแก่งกระจาน" เป็นแหล่งมรดกโลกลำดับที่ 6 ของประเทศไทย
เหตุการณ์ > สิงหาคม

1 สิงหาคม – การประท้วงในประเทศไทย พ.ศ. 2563–2564: กลุ่มราษฎร แนวร่วมธรรมศาสตร์และการชุมนุม และกลุ่มทะลุฟ้าได้จัดการชุมนุมคาร์ม็อบ (CarMob) เพื่อประท้วงต่อต้านรัฐบาล
5 สิงหาคม – จิระพงศ์ ธนะพัฒน์เสียชีวิตขณะอยู่ในการควบคุมตัวของตำรวจ
20 สิงหาคม – การระบาดทั่วของโควิด-19 ในประเทศไทย: ประเทศไทยมียอดผู้ติดเชื้อสะสมเกิน 1 ล้านคน
31 สิงหาคม – 4 กันยายน – การอภิปรายทั่วไปเพื่อลงมติไม่ไว้วางใจรัฐมนตรีไทย สิงหาคม-กันยายน พ.ศ. 2564 แม้รัฐมนตรีที่ถูกอภิปรายได้มติไว้วางใจทุกคน แต่เกิดข่าวลือว่ามีการบีบให้ปรับคณะรัฐมนตรีและเปลี่ยนตัวนายกรัฐมนตรีในพรรคพลังประชารัฐ
เหตุการณ์ > กันยายน

7 กันยายน – กระทรวงสาธารณสุขยอมรับว่าข้อมูลผู้ป่วยถูกแฮก
15 กันยายน – องค์การยูเนสโกประกาศขึ้นทะเบียนดอยเชียงดาวเป็นพื้นที่สงวนชีวมณฑลแห่งใหม่ของโลก นับเป็นพื้นที่สงวนชีวมณฑลโลกลำดับที่ 5 ของไทย
ปลายเดือน – เกิดอุทกภัยในพื้นที่กว่า 20 จังหวัดเนื่องจากอิทธิพลของพายุเตี้ยนหมู่ ทำให้มีผู้เสียชีวิตแล้ว 6 คน
28 กันยายน – ประยุทธ์ จันทร์โอชา ประกาศขยายเพดานหนี้สาธารณะของประเทศจากเดิมไม่เกินร้อยละ 60 เป็นไม่เกินร้อยละ 70 ของจีดีพี
เหตุการณ์ > ตุลาคม

1 ตุลาคม – การระบาดทั่วของโควิด-19 ในประเทศไทย: ยกเลิกประกาศ เรื่อง การกำหนดอำนาจหน้าที่ของรัฐมนตรีตามกฎหมายเป็นอำนาจหน้าที่ของนายกรัฐมนตรี (ฉบับที่ 3) ลงวันที่ 27 เมษายน พ.ศ. 2564 ที่มีเนื้อหาในการโอนอำนาจกฎหมาย 31 ฉบับให้นายกรัฐมนตรี
4 ตุลาคม – การระบาดทั่วของโควิด-19 ในประเทศไทย: เริ่มต้นการฉีดวัคซีนป้องกันโควิด-19 ให้นักเรียนอายุระหว่าง 12-18 ปี
8 ตุลาคม – องค์กรต่อต้านการใช้สารต้องห้ามโลก (วาดา) ออกแถลงการณ์ว่าประเทศไทยพร้อมกับอีกสองชาติ ทำผิดกฎเรื่องสารต้องห้ามเกี่ยวกับนักกีฬา ส่งผลให้ไม่ได้รับสิทธิ์เป็นเจ้าภาพจัดการแข่งขันกีฬาระหว่างประเทศ ไม่สามารถใช้ธงประจำชาติแข่งขันในรายการที่ไอโอซีและวาดาเป็นผู้ดูแลจัดการแข่งขัน และบุคลากรไทยไม่มีสิทธิร่วมคณะกรรมการบอร์ดหน่วยงานการกีฬาต่าง ๆ เป็นระยะเวลาอย่างน้อย 1 ปี
28 ตุลาคม – การประท้วงในประเทศไทย พ.ศ. 2563–2564​: นาย วาฤทธิ์ สมน้อย ผู้ถูกยิงที่สมองตั้งแต่ 16 สิงหาคม 2564 เสียชีวิต นับเป็นผู้ประท้วงที่เสียชีวิตคนแรกจากเหตุการณ์ประท้วงดังกล่าว
31 ตุลาคม – พรรคเพื่อไทยประกาศจุดยืนแก้ไขประมวลกฎหมายอาญา มาตรา 112 หรือความผิดต่อองค์พระมหากษัตริย์ไทย
เหตุการณ์ > พฤศจิกายน

11 พฤศจิกายน – การประท้วงในประเทศไทย พ.ศ. 2563–2564: ศาลรัฐธรรมนูญวินิจฉัยว่าข้อเรียกร้องปฏิรูปสถาบันพระมหากษัตริย์เป็นการล้มล้างการปกครองระบอบประชาธิปไตยอันมีพระมหากษัตริย์เป็นประมุข
28 พฤศจิกายน – การเลือกตั้งองค์การบริหารส่วนตำบล พ.ศ. 2564
เหตุการณ์ > ธันวาคม

3 ธันวาคม – พระมหาไพรวัลย์ วรวณฺโณลาสิกขาโดยระบุเหตุผลว่าเพราะความอยุติธรรมในวงการสงฆ์
5 ธันวาคม – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี ไปทรงประกอบพิธีวางศิลาฤกษ์แท่นฐานพระบรมราชานุสาวรีย์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ อุทยานเฉลิมพระเกียรติฯ (บริเวณอดีตสนามม้านางเลิ้ง) เขตดุสิต
6 ธันวาคม – การระบาดทั่วของโควิด-19 ในประเทศไทย: กระทรวงสาธารณสุขแถลงพบผู้ป่วยโควิด-19 ไวรัส SARS-CoV-2 สายพันธุ์โอมิครอนในประเทศไทยคนแรก เป็นชาวอเมริกันเดินทางจากท่าอากาศยานมาดริด-บาราฆัสแวะท่าอากาศยานนานาชาติดูไบ
13 ธันวาคม - การรถไฟแห่งประเทศไทยได้รับมอบขบวนรถไฟดีเซลรางรุ่นคิฮะ 183 ซีรีส์ของญี่ปุ่นที่มอบให้ฟรีจำนวน 17 คัน ของบริษัท Hokkaido Railway Company (JR HOKKAIDO) ที่ปลดระวางไปแล้ว ซึ่งการรับมอบดังกล่าวได้ถูกวิพากษ์วิจารณ์ในแง่ของการบริจาคอย่างมากก่อนหน้านี้
15 ธันวาคม – องค์การยูเนสโกประกาศขึ้นทะเบียน โนรา นาฏศิลป์ในภาคใต้ของไทย เป็นมรดกทางวัฒนธรรมที่จับต้องไม่ได้ นับเป็นการขึ้นทะเบียนมรดกทางวัฒนธรรมฯ รายการที่ 3 ของประเทศไทย
29 ธันวาคม – พระมหาสมปอง ตาลปุตฺโต ลาสิกขาโดยระบุเหตุผลว่าเพราะความอยุติธรรมในวงการสงฆ์
ผู้เสียชีวิต > มกราคม

15 มกราคม – ชลอ ธรรมศิริ ผู้ว่าราชการกรุงเทพมหานครคนที่ 6 (เกิด พ.ศ. 2470)
16 มกราคม
อิสสระ นิติทัณฑ์ประภาศ ประธานศาลรัฐธรรมนูญคนที่ 3 (เกิด พ.ศ. 2475)
อุดม ตันติประสงค์ชัย นักธุรกิจ (เกิด พ.ศ. 2498)
17 มกราคม – วิรัตน์ชัย น้อมระวี ตำรวจ (เกิด พ.ศ. 2514)
30 มกราคม - วิชา รัตนภักดี นายธนาคาร (เกิด พ.ศ. 2479) (ดูเพิ่ม)
ผู้เสียชีวิต > กุมภาพันธ์

3 กุมภาพันธ์ – พงส์ สารสิน รองนายกรัฐมนตรีคนที่ 37 (เกิด พ.ศ. 2470)
4 กุมภาพันธ์ – หม่อมปริม บุนนาค นักแสดง (เกิด พ.ศ. 2466)
13 กุมภาพันธ์ – นิสสัย เวชชาชีวะ โฆษกประจำสำนักนายกรัฐมนตรีคนที่ 4 (เกิด พ.ศ. 2475)
22 กุมภาพันธ์ – ไพโรจน์ ใจสิงห์ นักแสดง (เกิด พ.ศ. 2486)
ผู้เสียชีวิต > มีนาคม

7 มีนาคม – พระธรรมรัตนากร (สีนวล ปญฺญาวชิโร) พระราชาคณะ (เกิด พ.ศ. 2482)
13 มีนาคม – อิทธิพัทธ์ อักษรนันทน์ (สิทธิโชค อักษรนันทน์) นักแสดง (เกิด พ.ศ. 2497)
16 มีนาคม – ไพโรจน์ นิงสานนท์ รัฐมนตรีว่าการกระทรวงสาธารณสุขคนที่ 31 (เกิด พ.ศ. 2471)
ผู้เสียชีวิต > เมษายน

7 เมษายน – คำเพียว ศรีจันทึก (นำขบวน หนองกี่พาหุยุทธ) นักมวยไทย (เกิด พ.ศ. 2516)
30 เมษายน
พระสิทธิการโกศล (เมธ ปญฺญาวโร) พระราชาคณะ (เกิด พ.ศ. 2471)
อาคม ปรีดากุล (ค่อม ชวนชื่น) นักแสดงตลก (เกิด พ.ศ. 2501)
ผู้เสียชีวิต > พฤษภาคม

3 พฤษภาคม – เลิศ อัศเวศน์ นักหนังสือพิมพ์ (เกิด พ.ศ. 2465)
5 พฤษภาคม – ชาลี อินทรวิจิตร ศิลปินแห่งชาติ (เกิด พ.ศ. 2465)
6 พฤษภาคม – อนันต์ กรุแก้ว อธิการบดีวิทยาลัยเทคโนโลยีและอาชีวศึกษาคนที่ 2 (เกิด พ.ศ. 2468)
14 พฤษภาคม – อำนาจ พุกศรีสุข ผู้ฝึกสอนมวยไทย (เกิด พ.ศ. 2502)
16 พฤษภาคม – ธีรพันธ์ ชินานัด (แสงเทียนน้อย ส.รุ่งโรจน์) นักมวยไทย (เกิด พ.ศ. 2509)